**Den Kreative Skole i Fredericia søger en engageret & inspirerende trommelærer**

Musik kan ændre verden, fordi den kan ændre folk - Paul David Hewson (Bono)

Vores trommelærer har i sæson 2024-25 orlov. Vi søger derfor en trommelærer, som har mod på at videreudvikle elever, skolens slagtøjsafdeling og indgå i spændende samarbejder med kolleger og samarbejdspartnere.

Selvom stillingen er et årsvikariat for sæson 2024-25, er det vigtigt for os, at du er en del af Teams DKS og har mod på at maksimere elever og skolens potentiale sammen med os.

Du er kompetent på dit instrument og har høje forventninger til dig selv, dine elever og dine kolleger, samtidig med at du er god til at tage afsæt i den enkelte elev. På Den Kreative Skole vægter vi samarbejdet meget højt og vi forventer, at du er nysgerrig, pædagogisk og opsøgende på samarbejdet på tværs - både internt og eksternt.

Undervisningen er placeret efter skoletid og foregår i udgangspunkter på Den Kreative Skole. Det er derfor vigtigt, at du kan arbejde selvstændigt og er god til at kommunikere – også via forskellige platforme, som f.eks. Teams eller SpeedAdmin til både forældre, kolleger og skolens administration.

Den Kreative Skole er Fredericias Kulturskole og har til huse i Kongensgade 111. Her vil du opleve billedkunst, scenekunst og musik i et stort og skønt sammensurium, hvor det er eleven, Fredericia og det kreative fællesskab, som er i centrum. Vi er samlet set 41 engagerede undervisere fordelt på de 3 afdelinger samt ledelse, administration og service.

Som trommelærer på Den Kreative Skole vil du stå for trommeundervisningen af både nybegyndere og talentelever. Det er derfor vigtigt, at du er solidt faglig forankret og kan sætte en retning for dine elever samtidig med, at du kan finde balancen i at være den betydningsfulde voksne for dem, som har brug for det.

Vi har et tæt samarbejde med 6. Juligarden, Fredericias By garde, og det må derfor forventes, at der kan være arbejdsopgaver ind i dette regi, i form af ensemble ledelse og holdundervisning.

På Den Kreative Skole har du mindst 3000 m2 at lege på. Er det med det mobile studie, Garageband, en Cajon på kontoret eller måske et trommesæt på hjul, vil vi hjælpe dig med at skabe en legeplads for dig, dine elever og kolleger.

På Den Kreative Skole arbejder vi med de unikke hverdagsoplevelser, hvor leg, kreativitet, læring, dannelse og talentet spiller en betydelig rolle for både elever, forældre og kolleger.

Stillingen er et tidsbegrænset årsvikariat på min. 14.8/37 svarende til 40% og er lønnet efter gældende overenskomst.

Evt. spørgsmål kan ske ved henvendelse til skoleleder Thomas Lørup Hylgaard på 61920598 eller thomas.hylgaard@fredericia.dk

Kandidater, der bliver udtaget til samtale vil, udover denne, også skulle spille et værk på 5-7 min.

Samtaler afholdes fredag d. 10. maj

**Der er ansøgningsfrist onsdag d. 1. maj kl. 12.00** og ansøgning sendes til dks@fredericia.dk.